Giacomo della Porta

Giacomo della Porta (n. 1533–1602) oli italialainen arkkitehti ja kuvanveistäjä, joka osallistui useiden Rooman merkittävimpien rakennusten suunnitteluun, näistä huomattavimpana Pietarinkirkko.britannica.com: Giacomo della Porta

Della Porta syntyi Porlezzassa Lombardiassa. Hän työskenteli sekä Michelangelon että Giacomo Barozzi da Vignolan kanssa. Della Porta vei päätökseen Michelangelon suunnitelman Capitolium-kukkulan aukion uudelleenrakentamisesta. Hän myös viimeisteli opettajansa Vignolan suunnitteleman Il Gesù -kirkon. Della Porta muokkasi sen fasadin kokonaan uudelleen omien piirustustensa pohjalta. Vuodesta 1573 Della Porta johti Pietarinkirkon rakennustöitä ja viimeisteli yhdessä Domenico Fontanan kanssa kirkon kupolin vuosina 1588–1590.

 Lähteet 

 Aiheesta muualla 

Luokka:Italialaiset arkkitehdit
Luokka:Italialaiset kuvanveistäjät
Luokka:Vuonna 1533 syntyneet
Luokka:Vuonna 1602 kuolleet